**Фонд за двустранни взаимоотношения на програмно ниво**

1. **Бюджет:**

**29 300 евро**

Двустранният фонд е отворен за подаване на заявления за възстановяване на средства до издаването на решение за одобрение на проекти или до изчерпване на средствата от фонда.

1. **Цел:**

Намирането на проектни партньори от страните - донори преди или по време на изготвянето на проектното предложение за предварително определен проект, укрепване на партньорски взаимоотношения, подписване на партньорски споразумения, обмяна на опит, споделяне и трансфер на знания, технологии, както и най-добрите практики между проектните изпълнители и партньорите.

**3.** **Допустими бенефициенти:**

Проектните изпълнители по предварително определените проекти по Програма „Местно развитие, намаляване на бедността и подобрено включване на уязвими групи“, както и техните потенциални партньори. Заинтересованите лица трябва да подадат формуляр за възстановяване на средства. Финансирането по фонда за двустранни взаимоотношения ще се разглежда като допълнителен източник на финансиране, т.е. различен от бюджета на проекта. Поради ограничения финансов ресурс, в предлаганите дейности могат да вземат участие до двама представители от проектния изпълнител и неговите партньори от България (ако е приложимо).

**4. Допустимите разходи:**

Нощувки, дневни и пътни разходи, съгласно Наредбата за служебните командировки и специализации в чужбина, транспорт в рамките на страната -донор, разходи за срещи с партньори.

**5.** **Необходими документи (на английски език):**

Искане за одобрение на разходи с описание на дейностите и предварителна план-сметка;

Крайният срок за подаване на исканията е две седмици преди стартиране на планираната дейност.

**6. Процент на гранта и максимална стойност:**

Процент на финансирането – **100%;**

Максималният размер на финансирането – пътни и дневни разходи, нощувки, вътрешен транспорт, разходи за срещи с партньорите – **3000 евро на човек.**

**7. Оценяване на заявленията:**

Дирекция "Външни европейски програми" (ВЕП) в Министерство на образованието и науката в качеството си на Програмен оператор (ПО) одобрява/не одобрява искането в рамките на 3 (три) работни дни след получаването му. ПО ще уведоми проектния изпълнител за решението си чрез съобщение, подписано с електронен подпис.

**8. Проверка и възстановяване:**

След реализиране на визитата, проектният изпълнител попълва и подава формуляр Искане за възстановяване на средства по Фонда, заедно със заверени копия на реализираните разходи, отчет на командировката и друга приложима документация. ПО извършва проверка на разходите и изплаща средствата до 5 (пет) работни дни след одобрение на искането.